b'\n_START_ARTICLE_\nR\xc3\xa0dio AM\n_START_PARAGRAPH_\nLa R\xc3\xa0dio AM vol dir que funciona amb Amplitud Modulada. Era el m\xc3\xa8tode dominant de difusi\xc3\xb3 durant els primers dos ter\xc3\xa7os del segle\xc2\xa0xx i se segueix utilitzat al segle\xc2\xa0xxi. _NEWLINE_A causa de la seva susceptibilitat a la interfer\xc3\xa8ncia i a un so generalment de m\xc3\xa9s baixa fidelitat, la r\xc3\xa0dio AM es fa servir sobretot a la r\xc3\xa0dio parlada i per a les not\xc3\xadcies, mentre que la m\xc3\xbasica va canviar majorit\xc3\xa0riament a la R\xc3\xa0dio FM des de la fi dels anys 1960. La tecnologia de r\xc3\xa0dio AM \xc3\xa9s m\xc3\xa9s simple que la de r\xc3\xa0dio FM i el seu abast \xc3\xa9s m\xc3\xa9s gran._NEWLINE_La banda AM fa servir les freq\xc3\xbc\xc3\xa8ncies dels 531 quilohertzs als 1602 quilohertzs, m\xc3\xa9s baixes que les de la r\xc3\xa0dio FM. En aquesta banda hi retransmeten algunes emissores de r\xc3\xa0dio, per\xc3\xb2 a Catalunya est\xc3\xa0 quedant obsoleta.\n_START_SECTION_\nAplicacions tecnol\xc3\xb2giques de l\'AM\n_START_PARAGRAPH_\nUn gran avantatge d\'AM \xc3\xa9s que la seva demodulaci\xc3\xb3n \xc3\xa9s molt simple i, per tant, els receptors s\xc3\xb3n senzills i barats; un exemple d\'aix\xc3\xb2 \xc3\xa9s la r\xc3\xa0dio a galena. Altres formes d\'AM com la modulaci\xc3\xb3 per banda lateral \xc3\xbanica o la doble banda lateral s\xc3\xb3n m\xc3\xa9s eficients en amplada de banda o pot\xc3\xa8ncia per\xc3\xb2 en contrapartida els receptors i transmissors s\xc3\xb3n m\xc3\xa9s cars i dif\xc3\xadcils de construir, ja que a m\xc3\xa9s hauran reinserir la portadora per a conformar l\'AM novament i poder demodular el senyal transm\xc3\xa8s._NEWLINE_L\'AM \xc3\xa9s utilitzada en la radiofon\xc3\xada, a les ones llargues, ones mitjanes, ones curtes, i fins i tot a la VHF: \xc3\xa9s utilitzada en les comunicacions radials entre els avions i les torres de control dels aeroports. L\'anomenada "Ona Mitjana" (capa\xc3\xa7 de ser captada per la majoria dels receptors d\'\xc3\xbas dom\xc3\xa8stic) abasta un rang de freq\xc3\xbc\xc3\xa8ncia que va des de 531 a 1602 kHz.\n_START_SECTION_\nPot\xc3\xa8ncia del senyal modulat\n_START_PARAGRAPH_\nL\'amplitud m\xc3\xa0xima de cada banda lateral est\xc3\xa0 donada per l\'expressi\xc3\xb3:  i com la pot\xc3\xa8ncia \xc3\xa9s proporcional al quadrat de la tensi\xc3\xb3, la pot\xc3\xa8ncia del senyal modulat resultar\xc3\xa0 la suma de la pot\xc3\xa8ncia del senyal portador m\xc3\xa9s la pot\xc3\xa8ncia d\'ambdues bandes laterals: _NEWLINE__NEWLINE_Per tal que la igualtat sigui possible hem de tenir en compte les pot\xc3\xa8ncies en lloc de les tensions: _NEWLINE__NEWLINE_En el cas que la modulaci\xc3\xb3 sigui al cent per cent, llavors m = 1 i per tant la pot\xc3\xa8ncia del senyal modulat ser\xc3\xa0: _NEWLINE__NEWLINE_O, cosa que \xc3\xa9s el mateix: _NEWLINE__NEWLINE_D\'aix\xc3\xb2 \xc3\xbaltim es despr\xc3\xa8n que l\'ona portadora consumir\xc3\xa0 dos ter\xc3\xa7os de la pot\xc3\xa8ncia total, deixant un ter\xc3\xa7 per ambdues bandes laterals.'